Aabla

Aabla (kohakääne AablasseEesti kohanimeraamat, lk. 21) on endine küla praeguses Harjumaal Kuusalu vallas Aablahe ääres.

Aabla asub Juminda poolsaare läänekaldal. Kaldaäärset maanteed mööda põhja poole minnes on järgmine küla Leesi, lõuna poole minnes Pedaspea.Eesti kohanimeraamat, kaart 3-4

Maa jagamisel Kiiu ja Kolga mõisa vahel jagati külagi kaheks, tänapäevaseks Kiiu-Aablaks ja Kolga-Aablaks. Mõlemad kuulusid Kuusalu kihelkonda. Juminda poolsaar kuulus Kolga mõisale, aga Kiiu mõisal oli poolsaare lääneosas üks lahustükk. Piiriks oli Aablaht, mis jagas küla kaheks, Kiiu-Aabla jääb põhja ja Kolga-Aabla lõuna poole.

Aablat on esmamainitud 1517. aastal Kiiu mõisa rannakülana Habbelach. Hiljem on seda mainitud 1535. aastal kujul Habel ja 1538 kujul Habela (mõlemad Kiiu mõisas), 1586 kujudel Habelach ja Habell (Kiiu ja Kolga mõisas). 1699. aastast pärineb nimekuju Habbla Byy.

18. sajandil hakati saksa keeles Kiiu-Aablat nimetama Gross Habila 'Suur-Aabla' ja Kolga-Aablat Klein Habila 'Väike-Aabla'. Samal sajandil läksid Kiiu mõisa rannakülad Kolga mõisale.

Aastatel 1977–1997 olid mõlemad külad ametlikult ühendatud Aablaks.

Küla nimi pärineb lahe nimest, mis on algselt olnud h-alguline ja mille algusosa on puuliigi nimetus "haab".

Küla läbib Aabla oja. Küla lähedal asub Aabla raba ehk Aabla soo ehk Keitma raba.

 Viited 

Kategooria:Kuusalu kihelkond
Kategooria:Harju maakonna endised külad